Diari Oficial de la Generalitat Valenciana


Sumari del DOGV 289, del 23-09-1985 (1985/805018)

ORDRE de 24 de juliol de 1985, de la Conselleria d'Agricultura, Pesca i Alimentació, per la qual es crea el II Premi d'Investigació Agrària "Pasqual Carrión" i les bases per concórrer-hi.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   289

Data del DOGV
:   23-09-1985

Secció del DOGV
:   ALTRES DISPOSICIONS

Número del document
:   1985/805018


Data del document
:   24-07-1985

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Ordre de 24 de juliol de 1985, de la Conselleria d'Agricultura, Pesca i Alimentació, per la qual es crea el II Premi d'Investigació Agrària "Pascual Carrión" i les bases per concórrer-hi.  
Seguint la iniciativa presa l'any passat, a l'empar de les transferències incloses en el Reial Decret 3578/83, de 18 de desembre i atribuïdes a la Conselleria d'Agricultura, Pesca i Alimentació per Decret 15/1984, de 28 de maig, del President de la Generalitat Valenciana, aquesta Conselleria considera convenient la dotació del II Premi d'Investigació Agrària "Pasqual Carrión".   
Amb el qual es preten estimular la investigació en els diferents aspectes del sector agrari, i d'altra banda fer un acte de reconeiximent d'un valencià d'indudable projecció en el mon rural, tant en els aspectes agronòmics com socials.   
En atenció d'aquests motius, i fent ús de les facultats que legalment tinc atribuïdes,   
ORDENE.   
Article primer  
Es crea el II Premi d'Investigació Agrària "Pasqual Carrión".   
Article segon  
Aquest Premi es regirà per les bases següents:   
1.ª La Conselleria d'Agricultura, Pesca i Alimentació estableix el II Premi d'Investigació "Pasqual Carrión", per tal de reconéixer i impulsar les activitats que, en aquest àmbit, es manifesten i que tinguen com a component fonamental el desenvolupament de les activitats agràries d'interés per a la Comunitat Valenciana.   
2.ª El Premi serà atorgat a l'autor d'un treball d'investigació específic que, en aquest exercici, haurà de tractar necessàriament matèries relacionades amb treballs d'investigació sobre tècniques de cultiu material vegetal i millora de les tècniques i pràctiques en horticultura.   
3.ª Els aspirants al Premi hauran de reunir els requisits de ser espanyol, i haver nascut, viure o treballar en l'àmbit territorial de la Comunitat Valenciana.   
4.ª L'aspirant podrà optar al Premi de forma individual o col·lectiva, en el cas que la investigació haja estat desenvolupada en equip.   
5.ª La Conselleria d'Agricultura, Pesca i Alimentació es reserva la possibilitat de publicació del treball durant el termini màxim de dos anys.   
6.ª La dotació del Premi serà de 350.000 pessetes i placa commemorativa.   
7.a El Tribunal que atorgarà el Premi estarà format per:   
President: L'Honorable Sr. Conseller d'Agricultura Pesca i Alimentació.   
Vice-president: L'Il·lm. Sr. Secretari General Tècnic del Ministeri d'Agricultura, Pesca i Alimentació.   
Vocals:   
-Un representant de l'Institut Valencià d'Investigacions Agràries.   
-Un representant de la Conselleria de Cultura, Educació i Ciència.   
-Un representant de la Universitat Literària de València.   
-Un representant de la Universitat Politècnica de València.   
-Un representant de la Universitat d'Alacant.   
Secretari: L'Il·lm. Sr. Secretari General de la Conselleria d'Agricultura, Pesca i Alimentació.   
8.ª El Premi serà indivisible, i el Tribunal té la facultat de concedir accèssits i de declarar-lo desert quan, al seu parar, no concórreguen prou mèrits en els treballs presentats. En qualsevol cas, la decisió del Tribunal és inapel·lable, i aquest podrà interpretar les bases d'aquesta convocatòria en aquells aspectes que s'hi contemplen.   
9.ª Els treballs que concórreguen al Premi hauran de presentar-se a la Conselleria d'Agricultura, Pesca i Alimentació (carrer Sant Vicent, 83, 8) durant un termini que conclourà el 15 de gener de 1986, i hauran d'anar acompanyats de les dades d'identificació personals i professionals de l'autor o autors.   
10 a La dada i el lloc de lliurament del Premi i, si convé, dels accèsits, seran oportunament comunicades als aspirants, i els no beneficiaris d'aquest podran recollir els treballs durant un termini de dos mesos a partir d'aquesta.   
València, 24 de juliol de 1985.   
El Conseller d'Agricultura, Pesca i Alimentació,  
LLUIS FONT DE MORA I MONTESINOS  
82022414.DOC\_val Página 302 de 5